
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 147
                                                                din 30 iulie 2020
privind aprobarea Metodologiei de atestare a persoanelor fizice în vederea practicării activității de administrator de condominii

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.655/14.07.2020 şi la Consiliul Local Sighișoara cu nr. 17.001/17.07.2020, de referatul de aprobare, înregistrat cu nr. 16.657/14.07.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere noile prevederi legale în domeniul înființării, organizării și funcționării asociațiilor de proprietari și administrarea condominiilor aduse prin Legea nr. 196/2018 privind înfiinţarea, organizarea şi funcţionarea asociaţiilor de proprietari și administrarea condominiilor, cu modificările și completările ulterioare, se constată că Regulamentul privind atestarea administratorilor de imobile în Municipiul Sighişoara, aprobat prin Hotărârea Consiliului Local Sighişoara nr. 72/30.10.2008, nu mai asigură cadrul legal privind atestarea solicitanților ca administratori de condominii; 
Având în vedere prevederile art. 10 alin. 5 din Legea nr. 196/2018 privind înfiinţarea, organizarea şi funcţionarea asociaţiilor de proprietari și administrarea condominiilor, cu modificările și completările ulterioare, potrivit cărora: ”la propunerea compartimentelor specializate în sprijinirea, îndrumarea și controlul asociațiilor de proprietari din cadrul autorității administrației publice locale, primarul, în baza unei hotărâri a consiliului local, atestă persoanele fizice în vederea dobândirii calității de administratori de condominii.”; 

Având în vedere prevederile Legii nr. 52/2003 privind transparența decizională în administrația publică, republicată;

Având în vedere modificările aduse legislației în domeniu, se impune reglementarea metodologiei de atestare a persoanelor fizice care doresc să obțină calitatea de administrator de condominii;
Având în vedere Raportul de specialitate al Direcției Administrarea Patrimoniului, înregistrat cu nr. 16.656/14.07.2020, prin care se propune aprobarea Metodologiei de atestare a persoanelor fizice în vederea practicării activității de administrator de condominii;

               Având în vedere avizele favorabile ale comisiilor de buget, socială și juridică;
În temeiul art. 129 alin. (1), alin. (2) lit. „d”, art. 7 lit. „p” și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                         H O TĂ R Ă Ş T E:

Art. 1. Se aprobă Metodologia de atestare a persoanelor fizice în vederea practicării activității de administrator de condominii. Metodologia se constituie în Anexă la prezenta hotărâre și face parte integrantă din aceasta.

Art. 2. Se împuternicește Primarul Municipiului Sighișoara, cu semnarea certificatelor de atestare a calității de administrator de condominii.

Art. 3. La data intrării în vigoare a prezentei, Regulamentul privind atestarea administratorilor de imobile în Municipiul Sighişoara, aprobat prin Hotărârea Consiliului Local Sighişoara nr. 72/30.10.2008 privind aprobarea constituirii Comisiei pentru atestarea administratorilor de imobile şi a

Regulamentului privind atestarea administratorilor de imobile în Municipiul Sighişoara, își încetează aplicabilitatea.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Spațiu Locativ – Direcția Administratrea Patrimoniului, Biroul Juridic, Serviciul Tehnic, Investiții - Urmărire Contracte, Monitorizare Servicii de Utilități Publice şi Serviciul Public Poliția Locală din cadrul Municipiului Sighișoara.

Art. 5. Prin grija doamnei Bizo Anca, Secretar General al Municipiului Sighişoara, prezenta  hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea  pe pagina de internet la adresa www.sighişoara.org.ro.



     


         



                                        
PREŞEDINTE DE ŞEDINŢĂ,

  

         Sîrbu Ioan - Iulian      
                                                Contrasemnează pentru legalitate
                                      SECRETARUL GENERAL al municipiului,
                                                                 Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Direcția Administrarea Patrimoniului;

  1 ex. Compartimentul Spaţiu locativ;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Biroul Juridic;

  1 ex. Serviciul Public Poliția Locală.
12 ex.

B.A. 

